Den Nord-Cimbriske Tilskuer, 1838-01-14
Følgende Opfindelse fortjener Offentliggjørelse paa Grund af den Vigtighed, den vil være af saavel i private Huusholdninger som ogsaa i mangfoldige Fabricationer. En ung Mand, Snedkersvend N. O. Andersen, har opfundet en forbedret Indretning, der i meget kort Tid producerer et betydeligt Qvantum Kartoffelmeel. Med een Hests Kraft bearbeider Maskinen i mindre end 2 Dage 40 Tdr. raae Kartofler, der afgive 1000 Pd. fuldkommen tørt og vel renset Kartoffelmeel, og ved denne hurtige Production vil Melet efter nærværende Kartoffelpriis kunne leveres for 5 s. pr. Pd. Maskinen er af Sagkyndige bleven undersøgt og befunden hensigtsmæssig. Siden umindelige Tider har Fanen været Krigeren en Helligdom. Til denne aflægger han sin Troskabs=Eed til Konge og Fædreland, og saavel den ældre som den nyere Krigshistorie kan opvise mange Exempler paa hvorledes Soldaten med Liv og Blod har forsvaret dette Paladium, og kun døende har ladet sig samme fravriste. Det er derfor baade naturligt og skjønt, at en Fane, derhar været med i eet eller flere Slag, holdes høit i Ære, og til hvert Hul, som Kuglerne have boret deri, vil Krigeren, der har kjæmpet under samme, knytte snart glade snart smertelige Erindringer. Om nu den Fane, eller Standart, der i endeel Aar i en meget laset Tilstand har paraderet udenfor det kgl. Palais paa Amalienborg, har hentet disse hæderlige Ar i noget Slag, er os ubekjendt, men høist tvivlsomt. - Tidens Tand har imidlertid saa frygteligen gnavet paa Stumperne, at i den sidste Tid ikkun - Fanestokken er tilbage, og med denne Rest af en Er=Fane gjøres nu Honneur i alle paakommende Tilfælde. Vi vare nylig tilstede, da Hans Majestæt efter en Ridetour kom hjem, og maatte i Sandhed beundre, hvorledes den Underofficeer, der med al skyldig Ærbødighed sænkede Stokken, kunde undlade at smille over den in mente værende Fane. - Denne Defect forekommer os lige saa upassende som om en Officeer ville gjøre Honneur med en Sabel, hvis Klinge var knækket tvers over. Det sidste No. af Fædrelandet indeholder en Artikel, som med Rette har vakt stor Opmærksomhed, nemlig en Række af træffende Exempler, som i skarpt tegnede og stærkt malede Livsbilleder give Folk Anledning til at tænke sig om, hvor de i deres Kreds maatte finde virkelige Personer som svare til det opstillede billede og bringe Synderne til at bæve for den dømmedag, den saaledes vækkede offentlige Mening lader udgaae over dem. Eet af de anførte Exempler er følgende: "Lad en Mand have begaaet en Kieltringstreg, men saa forsigtig, at Loven ikke kan ramme ham, eller lad ham ved hans Offres Godmodighed være undgaaet Lovens Forfølgelse, og i sine Titter, sin Rigdom eller sine Connexioner have en Kork trøie, der holder ham oppe, skjøndt hans samvittidhedsløse Handling er almindelig bekjendt. Folk vil i 14 Dage tale om denne Begivenhed; han vil maaskee i 3 Uger ikke faae sit Partie i Klubben; han vil maaskee i 4 Uger ikke blive indbudt til en eneste Diner; men hvor snart er ikke den hele Historie glemt. Han giver om 2 Maaneder et Bal eller et Gjæstebud, og hvo tænker da paa, at Enken ved ham er bragt om sin sidste Hvid, eller at han har sveget en Vens eller en Beslægtets Tillid paa den meest oprørende Maade. Man vil see Excellencer, og Kammerherrer, Conferentsraader og Generaler, Præster og Skribenter ved hans rigt besatte Bord; ved hans gode Vine glemmer den hele Verden alt hvad der er passeret; med Mad og Drikke kjøber han sig Absolution for alle begaaede ja for alle tilkommende Synder."